ლუდვიგ III (ბავარია)
ლუდვიგ III (გერმ. Ludwig III.), სრული სახელია ლუდვიგ ლუიტპოლდ იოზეფ მარია ალოის ალფრედ ბავარიელი (გერმ. Ludwig Luitpold Josef Maria Aloys Alfried von Bayern; დ. 7 იანვარი, 1845, მიუნხენი, ბავარია, გერმანია ― გ. 18 ოქტომბერი, 1921, შარვარი, უნგრეთი) ― ვიტელსბახების დინასტიის წარმომადგენელი. ბავარიის უკანასკნელი მეფე 1913-1918 წლებში. გამეფებამდე გაიარა სამხედრო სამსახური და იბრძოდა ავსტრო-პრუსო-იტალიურ ომშიც. 1912-1913 წლებში იყო თავისი ბიძაშვილის, მეფე ოტოს რეგენტი, რომლის გარდაცვალების შემდეგაც გამეფდა თავად. პირველ მსოფლიო ომში დამარცხების შემდეგ გერმანიაში მონარქია გაუქმდა, რის გამოც იგი იძულებული გახდა ტახტიდან გადამდგარიყო და ემიგრაციაში წასულიყო.